Market Timing P.M. – บล.กสิกรไทย
Support : 1660, 1655 Resistance : 1675-1680, 1700 SET เ …
18 เม.ย. 2562

Support : 1660, 1655
Resistance : 1675-1680, 1700
SET เคลื่อนไหวอยู่ระหว่าง 1667-1677 ขณะที่ ปิดตลาดในช่วงเช้าอยู่ที่ระดับ 1672.27 จุด ลดลง 0.93 จุด หรือ -0.06% ด้วยมูลค่าการซื้อขายรวม 2.17 หมื่นล้านบาท
เช้านี้ SET แกว่งตัวใต้โซนแนวต้านบริเวณ 1675-1680 ในขณะที่ด้านสัญญาณของ RSI ระดับชั่วโมง อ่อนแรงลง หลังจากที่ได้ยกตัวเข้าสู่เขตซื้อมาก จึงประเมินบ่ายนี้ SET มีความเสี่ยงที่จะถดถอยตัวลง โดยมีระดับแนวรองรับที่ 1660 ซึ่งเป็นระดับขอบล่างของช่องขนานยกตัว ขณะที่ด้านแนวต้านยังคงอยู่ที่บริเวณ 1675-1680 ซึ่งยังไม่น่าจะสามารถข้ามผ่านโซนดังกล่าวได้
RS ระดับวัน หลังจากที่ราคายกตัวขึ้นทำจุดสูงที่บริเวณ 19.2 ก็ได้มีการแกว่งตัวสร้างรูปแบบสามเหลี่ยม โดยล่าสุด ราคาได้ยกตัวข้ามผ่านขอบบนของสามเหลี่ยม พร้อมด้วย vol ที่หนาแน่นขึ้น ด้านสัญญาณของ MACD เริ่มยกตัวขึ้นเข้าหา Signal line และมีโอกาสที่จะข้ามผ่าน สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 19.7 และ 20.5 ขณะที่ใช้การถอยตัวหลุด 18.4 เป็น Stop loss